Cum se deschid școlile în Europa: în Franţa, 200.000 de copii vor fi testaţi săptămânal.
Germania deschide școlile în landurile cu rată mică de infectare. Copiii din Marea Britanie se întorc în bănci din 8 martie. În Franţa, 200.000 de copii vor fi testaţi în fiecare săptămână.
Europa redeschide şcolile. După un lockdown impus încă de pe 7 martie, Germania a permis întoarcerea în clase a copiilor din landurile cu cele mai puţine cazuri. Şi Marea Britanie anunţă deschiderea şcolilor pe 8 martie, după ce imunizarea a micșorat bilanțul infectărilor.Nadhim Zahawi, ministru responsabil cu vaccinarea UK: "Este suficient să spunem că dovezile arată bine. Vom redeschide școlile pe 8 martie – și, desigur, întrucât vacanțele școlare încep pe 29 martie, ne vom uita la regula celor șase persoane sau două familii care pot să se vadă în aer liber“. În Franţa, 200.000 de copii vor fi testaţi în fiecare săptămână. Sunt teste de salivă, iar rezultatele vin în maximum 24 de ore: "E mai bine, mai ales pentru copii. Este important. Așa ştim dacă avem sau nu Covid. Avem rezultatul salivei în 12 ore, la fel ca şi celelalte teste şi dacă testul este pozitiv putem să facem şi secvenţierea ca să vedem dacă este tulpină britanică, sud-africană sau braziliană.